hy hy ru fi hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Կրկին հորմոնների մասին. առասպելներ և փաստեր — TeensLIVE
Լավագույնը հարաբերությունների և սիրո մասին: Ռեալ ժամանակի պայմաններում:
Բեղմնականխման առաջին հորմոնալ միջոցների, մասնավորապես` հորմոնալ դեղահաբերի օգտագործումից  արդեն անցել է ավելի, քան 50 տարի: Այդ ժամանակ՝ կես դար առաջ, հորմոնալ հաբերի օգտագործումն առաջացնում էր կողմնակի երևույթներ, օրինակ՝ սրտխառնոց, մարմնի ավելորդ քաշ և այլն: Եվ չնայած այն հանգամանքին, որ ժամանակակից հորմոնալ հակաբեղմնավորիչներն ավելի արդյունավետ են և նման խնդիրներ չեն առաջացնում, այնուամենայնիվ, գոյություն ունի սխալ համոզմունք, որ հորմոնալ բեղմնականխումը վատ բան է:
Ուստի, փորձենք քննարկել ընտանիքի պլանավորման այդ եղանակի առավել տարածված թյուր կարծիքները: Եթե գտնում ես, որ դա էլ բավական չէ, միշտ կարող ես ուղարկել մեզ քո հարցը և պարզել ամեն ինչ մեր բժիշկների միջոցով:
Ի դեպ, բժիշկի խորհրդատվությունը պարտադիր է հորմոնալ հակաբեղմնավորիչների պատշաճ ընտրության համար:
Բազում ուսումնասիրություններ չեն ապացուցել հակաբեղմնավորիչների օգտագործման և մարմնի քաշի միջև ուղղակի կապը:
Այս առասպելը կապված է նախ և առաջ առաջին սերնդի դեղերի հետ, որոնք պարունակում էին հորմոնների բարձր դեղաչափեր: Ժամանակակից հակաբեղմնավորիչները պարունակում են հորմոնների շատ ցածր դեղաչափեր, և կանանց մեծամասնության մոտ չեն առաջացնում քաշի ավելացում: Դրա մասին վկայում են բազմաթիվ ուսումնասիրությունների արդյունքները: Հետաքրքիր է, որ ուսումնասիրություններում մասնակցած որոշ կանայք նույնիսկ կորցրել են քաշը՝ ընդունելով հորմոնալ հակաբեղմնավորիչներ: Բացի այդ, կարևոր է հասկանալ, որ քաշի ավելցուկը հաճախ կարող է կապված լինել այնպիսի երևույթների հետ, ինչպիսիք են ապրելակերպի և սննդային սովորույթների փոփոխությունը կամ հիվանդությունները:
Առասպել 2. «Հորմոնալ հակաբեղմնավորիչների կիրառումը խախտում է դաշտանային ցիկլը»:
Իրականում, հորմոնալ հակաբեղմնավորիչները կարող են բարելավել կնոջ դաշտանային ցիկլը:
Սա ընդհանրապես չի համապատասխանում իրականությանը: Կանանց մեծամասնության շրջանում դաշտանային ցիկլը հորմոնալ հակաբեղմնավորիչների կիրառման պարագայում ոչ միայն չի խանգարվում, այլ, որպես կանոն, դառնում է ավելի կայուն ու կանխատեսելի և պակաս ցավոտ: Հորմոնալ հակաբեղմնավորիչները ստեղծված են այնպես, որ կանայք յուրաքանչյուր անգամ զգան իրենց ավելի հարմարավետ և դրա հետ միասին վստահ լինեն չնախատեսված հղիությունից պաշտպանված լինելու առումով:
Առասպել 3. «Հակաբեղմնավորիչները առաջացնում են քաղցկեղ»:
Իրականում, հակաբեղմնավորիչների կիրառումն օգնում է կանխել քաղցկեղի որոշ տեսակների զարգացումը:
Կան ապացույցներ, որ հորմոնալ հակաբեղմնավորիչները հիմնականում օգտակար են առողջության համար և կարող են նվազեցնել քաղցկեղի որոշ ձևերի զարգացման ռիսկը: Ընդ որում՝ որքան երկար է տևում դեղերի ընդունումը, այնքան նվազում է այնպիսի հիվանդությունների առաջացման ռիսկը, ինչպիսիք են էնդոմետրիումի (արգանդի ներքին լորձաթաղանթ), ձվարանի քաղցկեղը և այլն:
Կարևոր է իմանալ, որ նման պաշտպանող ազդեցությունը կարող է պահպանվել դեղի ընդունումը դադարեցնելուց նույնիսկ մի քանի տարվա ընթացքում:
Առասպել 4. «Հորմոնալ հակաբեղմնավորիչները կարող են հանգեցնել անպտղության, և կինը երբեք չի հղիանա»:
Բժշկության ամբողջ պատմության մեջ հորմոնալ հակաբեղմնավորիչները ավելի լավ են ուսումնասիրված, քան որևէ այլ դեղ: Հետազոտություններն ապացուցում են, որ դրանք չեն կարող հանգեցնել անպտղության:
Հորմոնալ հակաբեղմնավորիչները չեն ազդում վերարտադրելու ունակության վրա: Դեղերի մեծամասնությունն արտազատվում է օրգանիզմից 24-48 ժամվա ընթացքում, ինչը նշանակում է, որ երբեմն կարելի է հղիանալ նույնիսկ հորմոնալ հակաբեղմնավորիչների դադարեցումից հետո, 2 օր անց: Իր հերթին, կնոջ կամ նրա ամուսնու անպտղությունը կարող է զարգացած լինել դեռ նախքան դեղերի ընդունման սկիզբը, սակայն, որպես կանոն, զույգը կարող է տեղյակ չլինել մինչև ցանկալի հղիության պլանավորումը:
Առասպել 5. «Հորմոնալ հակաբեղմնավորիչներն արդյունավետ չեն: Այս դեղահաբերն ընդունող կանայք ցանկացած պահին կարող են հղիանալ»:
Հորմոնալ հակաբեղմնավորիչները 99%-ով արդյունավետ են ճիշտ կիրառման պարագայում:
Անցանկալի հղիությունը կանխելու նպատակով հորմոնալ հակաբեղմնավորիչների արդյունավետությունը բավականին բարձր է: Սակայն կարևոր պայման է դեղերի ընդունումն ըստ բժշկի խորհրդի (ամեն օր, միևնույն ժամին): Այսօր հորմոնալ հակաբեղմնավորիչները, ճիշտ կիրառման պարագայում, ընտանիքի պլանավորման բավականին արդյունավետ միջոց են:
Առասպել 6. «Արհեստական ընդհատումն ավելի անվտանգ է, քան հորմոնների ամենօրյա ընդունումը»:
Հորմոնալ հակաբեղմնավորիչները միանշանակ ավելի ապահով են և արդյունավետ, քան արհեստական ընդհատումը:
Հղիության արհեստական ընդհատումը ոչ մի դեպքում չի կարող հանդիսանալ ծնելիությունը վերահսկող մեթոդ: Չէ՞, որ դա միշտ ռիսկ է ներկայացնում կնոջ առողջության համար, անկախ այն բանից, թե ինչպես և երբ է (ինչ ժամկետում է) այն իրականացվում: Եթե մոտ ապագայում դու չես պատրաստվում դառնալ հայր կամ մայր, օգտագործիր արդյունավետ և անվտանգ հակաբեղմնավորման մեթոդներ կամ ձեռնպահ մնա ինտիմ հարաբերություններից:
Եթե դեռ ունես հարցեր հորմոնալ հակաբեղմնավորման վերաբերյալ, ապա դիմիր բժիշկներին:
Նկարները մենք գտել ենք այստեղ, այստեղ, այստեղ, այստեղ, այստեղ և այստեղ:
Դեռահասություն. միֆեր և փաստեր (մաս 1)
Դեռահասները կոպիտ են, մշտապես վիճում են ծնողների հետ, հայտվում են վտանգավոր իրավիճակներում, չեն սիրում սովորել և անընդմեջ սոց.ցանցերում են: Արդյո՞ք այսպիսին են դեռահասները: Միասին պարզենք դեռահասների մասին տարածված միֆերի և կարծիքների իսկությունը:
Նարգիլե` միֆեր և փաստեր
Նարգիլեի վերաբերյալ կան շատ տարբեր, երբեմն իրարամերժ կարծիքներ: Ոմանք պնդում են, որ այն ավնտանգ է, մյուսները խոսում են վտանգների մասին: Փորձենք բացահայտել բոլոր գաղտնիքները:
Տարածված առասպելներ առողջ ապրելակերպի մասին
Ներկայուս նորաձև է համարվում առողջ կենսակերպը, և շատերը խոսում են ռացիոնալ սննդակարգի մասին, կիսվում են տարբեր խորհուրդներով, առաջարկում այս կամ այն «դիետաներ»: Սակայն այդ թեմայի շուրջ կան շատ տարբեր, երբեմն իրարամերժ մոտեցումներ...
Հինգ նշան այն մասին, որ հանդիպել ես ՔՈ ՄԱՐԴՈՒՆ
Բավական հաճախ պատահում է, որ կարծես թե աղջիկն ու տղան իրար հետ են, բայց իրականում` շատ հեռու են իրարից: Բաժանվելու ցանկություն չկա, արդեն սովորել են իրար, բարեկամներն էլ կարծես թե ընտելացել են այդ զույգին, նույնիսկ ապագայի պլաններ են կազմում: Բայց չկա տպավորություն, որ նրանք ստեղծված են միմյանց համար: Եվ ինչպես հասկանալ՝ դա քո մարդն է, թե՞ ոչ, ինչպիսի հատկանիշներ կհուշեն առողջ և իսկական հարաբերությունների մասին: Կարդա՛ այս հոդվածում:
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: